Juha Johansson | Linja
juha.johansson@linja.com
juha.johansson_linja.com
Aikoinaan yksi ensimmäisistä mun töistä Linjalla oli Metropolian teollisen muotoilun kandidaatin lopputyö pelillistämisestä. Lopputyötä tehdessä mä jouduin opettelemaan mikä motivoi ihmistä töissä ja elämässä yleensä. Tästä lähtien mä oon pyrkinyt Linjalla suunnittelemaan tuotteita ja palveluita, mitkä on toimivia ja tehokkaita mutta sen lisäksi luo ihmisille iloa ja merkitystä niin töihin kuin vapaa-aikaankin.
Töiden sivussa mä jatkoin Aaltoon opiskelemaan palvelumuotoilua maisteriin muotoilunlaitokselle ja kauppakorkeaan. Linjalla mua kutsutaankin nykyään filosofiksi kun mä ammennan inspiraatiota suunnitteluun psykologiasta, semiotiikasta, sekä kaiken maailman markkinoinnin ja palveluiden arvonluontimalleista. Mä uskon kuitenkin vahvasti että oon viimeisen kolmen vuoden aikana Linjalla kasvanut muotoilun kandista Eljasta lainaten "holistiseksi ja deliveroivaksi" designin maisteriksi.
Tässä projektissa oli mahtavaa päästä tutkimaan kunnolla mitä hyvä käyttökokemus parhaimmillaan tarkoittaa taloushallinnon työntekijöille. Hyvän ymmärryksen lopputuloksena syntyi visio tuotteesta, jonka avulla jokainen työntekijä voi automatisoida itseään toistavat rutiinit. Helpon automaation avulla kaikki työntekijät voivat kehittää älykkäämpiä työtapoja, jonka ansiosta jäljelle jää enemmän aikaa ihmisten auttamiseen ja työstä tulee palkitsevampaa ja merkityksellisempää.
Efiman usko käyttäjäkeskeiseen suunnitteluun ja meidän osaamiseen oli ehdoton edellytys että päästiin ideasta toteutukseen ja innovaatioon.
Artikkelit kirjoittajalta Juha
tammikuu 8, 2016 // Juha Johansson
Tylsät työkaverit vie tehot – huonoja kokemu...